Ńdɔ á ngādzó naa: "É tsíd nyina yayi bɔ ńnǎm nyinǎ yā sí, ó sələgan ai émí mīvɔ́g, yayi dí sí ésə, e tidigǐ fə dzɔ, é mǎn fə dzɔ sili ai məkǒl. 24Tɔ́ŋ áwômo yâtyan nâ: miǹkúkúmá awômo myâyi tə́bə, ńdɔ m̀bɔ́g wâyi tə́bə̄ á mvús dzābán, wâyi səlan ai émí mí ósú, ńdɔ̄ fə̄ wâyi kpe míńkúkúmá mílɛ́ mīvɔ́g. 25Wâyi kɔ́bɔ̄ ḿbə̂ ǹkɔ́bɔ ai Mədaŋa­ Yóbo, ó ngabóbolǒ fə mim̀fúfúb Mədaŋa Yóbo. Wâyi dzə́ŋ məzěn yā tséndē məbóg ai sósōó, Mim̀fúfúb myâyi və̂ban á mɔ́ móé, ású ábǒg dá, ású məbǒg ai ású étun ábǒg.